ai4bharat/Pralekha huggingface dataset:
وزارات ثقافت
وزیراعظم نے وارانسی کے دشاشومیدھ گھاٹ کے قریب من –محل میں باطنی تجربے کے میوزیم کا افتتاح کیا
نئی دہلی،19 ؍فروری،وزیراعظم نریندر مودی نے آج وارانسی میں مقدس دشاشومیدھ گھاٹ کے قریب گنگا کے کنارے واقع بھارت کے آثار قدیمہ کے تحت مرکزی طور پر محفوظ تاریخی ’’من- محل‘‘ میں نئے قائم کئے گئے باطنی تجربے کے میوزیم  کا افتتاح کیا۔
باطنی تجربہ کا یہ میوزیم حکومت ہند کی وزارت ثقافت کے تحت کام کرنے والی نیشنل کونسل آف سائنس میوزیم  کے ذریعے قائم کیا گیا ہے۔ این سی ایس ایم نے اس میوزیم میں وارانسی کے مختلف تہذیبی مادی اور غیر مادی پہلوؤں کو جدید اور حساس ٹیکنالوجی کے ذریعے اجاگر کرنے کی خاطر سخت محنت کی ہے۔ بھارت کے آرٹ اور ثقافتی وراثت کے قومی ٹرسٹ  نےاس باطنی تجرباتی میوزیم کے ڈیزائن اور آرائش کے علاوہ میوزیم میں دکھائی جانے والی مختلف دستاویزی فلموں کااسکرپٹ تیار کرنے میں بھی مدد کی ہے۔
وی ای ایم کا دورہ یہاں آنے والوں کے لئے ایک منفرد تجربے کا حامل ہوگا اور یہاں آنے والے وارانسی کے مقدس گھاٹوں ، کلاسیکی موسیقی ، ساڑیوں کی بنائی ، رام لیلا ، تاریخی عمارتوں کے تھری ڈی مناظر ، شہر کی پتلی پتلی گلیاں اور پھولوں کی دکانوں وغیرہ کو منفرد انداز میں دیکھ سکیں گے جنہیں ٹی وی اسکرین ، پینٹنگس ، ٹچ اسکرین اور پروجیکٹروں کے ذریعہ دلچسپ انداز میں پیش کیا جائے گا۔
مقدس گنگا کے زمین پر اترنے کی کہانی بھی یہاں آنے والوں کو بہت دلچسپ اور منفرد انداز میں دکھائی جائے گی۔
وی ای ایم قائم کئے جانے سے پہلے مرکزی طور پر محفوظ تاریخی رسد گاہ من- محل کو سائنسی طور پر محفوظ رکھا گیا ہے۔ یہ عمارت راجا مان سنگھ نے 16 ویں صدی میں تعمیر کرائی تھی ، جو مغل بادشاہ اکبر کے بہت قریبی وزیر تھے۔ بعد میں 1734 میں جے پور کے سوائی جے سنگھ دوئم نے اس کی چھت پر ایک اور رسد گاہ تعمیر کرائی تھی ، جس کی منصوبہ بندی سمراٹ جگن ناتھ نے وقت کا حساب لگانے قمری اور شمسی کلینڈ ر تیار کرنے اور ستاروں کی چال کا مطالعہ کرنے کے لئے کی تھی۔
تاریخی عمارت کے ساتھ میوزیم میں داخلے کا ٹکٹ بھارتی شہریوں اور سارک اور بمسٹیک ملکوں کے سیاحوں کے لئے 25 روپے فی کس ، جبکہ دیگر ملکوں کے سیاحوں کے لئے 300 روپے فی کس ہوگا۔ وی ای ایم طلوع آفتاب سے غروب آفتاب کھلا رہے گا۔ 15 سال سے کم عمر بچوں کا داخلہ مفت ہوگا۔
U-1079
(Visitor Counter : 67
پیٹرولیم اور قدرتی گیس کی وزارت
جناب دھرمیندر پردھان کا یو ایس آئی ایس پی ا یف کی تیسری سالانہ قائدانہ سربراہ کانفرنس سے خطاب; انہوں نے آتم نربھر بھارت مہم میں امریکی کمپنیوں کو ساجھے دار بننے کے لئے مدعو کیا
نئی دہلی ، 2ستمبر۔ پیٹرولیم اور قدرتی گیس اور فولاد کے وزیر جناب دھرمیندر پردھان نے آج یو ایس آئی ایس پی ایف کی تیسری سالانہ قائدانہ سربراہ کانفرنس میں شرکت کی اس کاموضوع‘‘ نئے چیلنجوں کی تلاش’’۔
وزیر موصوف جناب پردھان نے عالمی معیشت پر کووڈ-19 کی وباء کے غیر متوقع اثرات اور اس کے نتیجہ میں توانائی مطالبات میں تخفیف ہونےپر اظہار خیال کیا۔ انہوں نے مزید کہا کہ بھارت نے اقتصادی سرگرمیوں میں بدتریج اضافے کے ساتھ ہی توقع ہے کہ توانائی کے کھپت جلد ہی کووڈ سے پہلے کی سطح پر پہنچ جائے گی۔
آتم نربھر بھارت مہم کے بارے میں اظہار خیال کرتے ہوئے جناب پردھان نے کہا کہ وزیراعظم مودی کی قیادت کے تحت شروع کی گئی یہ مہم ایک خود کفیل ہندوستان پر زور دیتی ہے جو کہ کووڈ-19 کے چیلنجوں کو مواقعوں میں بدلنے، اندرون ملک پیدوار اور کھپت کو عالمی سپلائی چین کے ساتھ ہم آہنگ کرنے پر زور دیتا ہے اور اس کا مقصد انڈیا کو 21 ویں صدی کے عالمی مینوفیکچرنگ کا مرکز بنانا ہے۔
وزیر موصوف نے توانائی کے بنیادی ڈھانچے کی اہمیت کو ہندوستان میں تبدیلی کی ایک کلید قرار دیا اور امریکی صنعت کے قائدین کو ان مواقع سے فائدہ اٹھانے کی دعوت دی جو ہندوستان کے توانائی کے شعبے میں وضع ہورہے ہیں۔
جناب پردھان نے بھارت اور امریکہ کے درمیان بڑھتے ہوئے ہائیڈرو کاربن کی باہمی تجارت کے بارے میں بھی بات چیت کی جنہوں نے مالی برس 2020-2019 کے دوران 9 ارب امریکی ڈالرس سے زیادہ مالیت کا کاروبار کیا ہے اور توقع ہے کہ اس میں مزید اضافہ ہوگا کیونکہ کمپنیاں مقابلہ جاتی شرحوں پر امریکہ سے مزید خام تیل اور ایل این جی حاصل کرنے کے ذرائع تلاش کررہی ہے۔
وزیر موصوف نے جامع توانائی ساجھے داری میں گیس کے شعبے کی اہمیت کے بارے میں بھی بات کی کیونکہ ہندوستان زیادہ سے زیادہ 2030 تک توانائی میں گیس کے حصے کو 6 فیصد سے بڑھا کر15 فیصد کرکے گیس پر مبنی معیشت بنانے کے لئے کام کررہا ہے۔ ‘‘ایک قوم، ایک گیس کا گرڈ’’ کو فروغ دے کر اس شعبے میں ہموار 60 ارب ڈالر کی تخمینی سرمایہ کاری کی جائے گی۔ انہوں نے اس بات پر مسرت ظاہر کی کہ بی پی، شیل، ٹوٹل، ایگزن موبائل جیسی عالمی تیل اور گیس کی بڑی کمپنیاں ہندوستان میں اپنے لائحہ عمل کو توسیع دے رہے ہیں۔ ا نہوں نے امریکی کمپنیوں کو مدعو کیا کہ وہ تلاش اور پیداوار کے شعبے میں اصلاحات کا فائدہ اٹھائیں اور تیل و گیس کے بلاک کی آئندہ بولی کے راؤنڈس میں شرکت کریں۔
وزموصوف جناب پردھان نے یہ بھی کہا کہ ہندوستان اور امریکہ عالمی توانائی منڈیوں کو مستحکم کرنے سمیت قریبی شراکت داری میں کام کرتے رہے ہیں اور یہ بات پھر یقینی ہے کہ کووڈ- 19 کی صورت حال سے پیدا چیلنجوں کے باوجود اس بارے میں قطعی پر امید ہے کہ دونوں ملکوں کے درمیان توانائی کے روابط کو دوبارہ استحکام حاصل ہوگا۔
یو ایس آئی ایس پی ایف کے سی ای او ڈاکٹر مکیش اگہی نے کہا کہ یو ایس آئی ایس پی ایف کے آتم نربھر بھارت کی کامیابی کے لئے امریکی اور ہندوستان کی کمپنیوں کے دوران وسیع در شراکت داری کے لئے سہولیات فراہم کرے گا۔
شماریات اور پروگرام کے نفاذ کی وزارت
ہندوستان میں پے رول رپورٹنگ - روزگارکاایک رسمی نقطہ نظر
قومی شماریاتی دفتر ، شماریات اور پروگرام کے نفاذ کی وزارت نے ستمبر، 2017 سے جولائی، 2023 کی مدت پر محیط ملک کے روزگار کے آؤٹ لک پر پریس نوٹ جاری کیا ہے جو کہ منتخب سرکاری اداروں کے پاس دستیاب انتظامی ریکارڈ کی بنیاد پرچند مخصوص جہات میں پیش رفت کا جائزہ لینے کے لیے ہے۔
ایک تفصیلی نوٹ منسلک ہے۔.
وزیراعظم کا دفتر
وزیراعظم نے محترمہ میٹے فریڈرکسن کو ڈنمارک کے وزیراعظم کے طورپردوبارہ منتخب ہونے پر مبارکباد دی ہے
وزیراعظم ، جناب نریندرمودی نے محترمہ میٹے فریڈرکسن کو ڈنمارک کے وزیراعظم کی حیثیت سے دوبارہ منتخب ہونے پرانھیں مبارکباد پیش کی ہے ۔
وزیراعظم نے ٹوئیٹ کیا:
‘‘محترمہ میٹے فریڈرکسن کے ڈنمارک کے وزیراعظم کی حیثیت سے دوبارہ انتخاب پرانھیں دلی مبارکباد ۔میں بھارت –ڈنمارک گرین اسٹراٹیجک ساجھیداری کو مستحکم بنانے میں ہمارے تعاون کو جاری رکھنے کا منتظر ہوں ۔ @Statsmin.’’
وزیراعظم کا دفتر
بیسویں آسیان – بھارت سربراہ ملاقات کے دوران وزیر اعظم کے افتتاحی کلمات
عالی جناب، صدر جوکو وِڈوڈو،
عالی جناب،
عالی مرتبت،
نمسکار
ہماری شراکت داری اپنی چوتھی دہائی میں داخل ہو رہی ہے۔
ایسے میں بھارت – آسیان سربراہ ملاقات کی مشترکہ صدارت کرنا میرے لیے ازحد باعث مسرت ہے۔
اس سربراہ ملاقات کے شاندار اہتمام کے لیے، صدر وِڈوڈو کو میں تہہ دل سے مبارکباد پیش کرتا ہوں اور ان کا شکریہ ادا کرتا ہوں۔
اور آسیان گروپ کی مؤثر صدارت کے لیے ان کو بہت بہت مبارکباد۔
کمبوڈیا کے وزیر اعظم عالی مرتبت ’ہن مانیٹ‘ کو حال ہی میں عہدہ سنبھالنے کے لیے میں تہہ دل سے مبارکباد پیش کرتا ہوں۔
میں اس میٹنگ میں مبصر کے طور پر تمور لیستے کے وزیر اعظم عالی مرتبت ’’سینانا گزماؤ‘‘ کا بھی تہہ دل سے خیرمقدم کرتا ہوں۔
عالی مرتبت خواتین و حضرات،
ہماری تاریخ اور جغرافیہ بھارت آسیان کو جوڑتے ہیں۔
ساتھ ہی ساجھا اقدار، علاقائی یکجہتی،
امن، خوشحالی، اور کثیر قطبی دنیا میں ساجھا یقین بھی ہمیں آپس میں مربوط کرتے ہیں۔
آسیان بھارت ایکٹ ایسٹ پالیسی کا مرکزی ستون ہے۔
بھارت آسیان مرکزیت اور انڈو۔پیسفک پر آسیان کے منظرنامے کی مکمل طور پر حمایت کرتا ہے۔
بھارت کی انڈو۔ پیسفک پہل قدمی میں بھی آسیان خطے کو ایک اہم مقام حاصل ہے۔
گذشتہ برس ہم نے بھارت – آسیان دوستی کا سال منایا، اور آپسی تعلقات کو ایک ’جامع تزویراتی شراکت داری‘ کی شکل دی۔
عالی مرتبت خواتین و حضرات،
آج عالمی غیر یقینی صورتحال کے ماحول میں بھی ہر میدان میں، ہمارے باہمی تعاون میں مسلسل اضافہ ہو رہا ہے۔
یہ ہمارے تعلقات کی طاقت اور لچک کا ثبوت ہے۔
اس سال کی آسیان سربراہ ملاقات کا موضوع ہے – ’آسیان میٹرز: ایپی سینٹرم آف گروتھ‘
آسیان اہمیت کا حامل ہے کیونکہ یہاں سبھی کی آواز سنی جاتی ہے، اور آسیان نمو کا مرکز ہے کیونکہ عالمی ترقی میں آسیان کا کردار ازحد اہمیت کا حامل ہے۔
وسودھیو کٹمبکم – ’ایک کرہ ارض، ایک کنبہ، ایک مستقبل‘ کا یہی جذبہ بھارت کی جی-20 صدارت کا بھی موضوع ہے۔
عالی مرتبت خواتین و حضرات،
اکیسویں صدی ایشیا کی صدی ہے۔ ہم سب کی صدی ہے۔
اس کے لیے ضروری ہے ایک اصول پر مبنی مابعد کووِڈ عالمی نظام کا قیام؛ اور انسانی فلاح و بہبود کے لیے سب کی کوشش۔
آزاد اور کھلے انڈو پیسفک کی ترقی میں؛ اور گلوبل ساؤتھ کی آواز کو بلند کرنے میں، ہم سب کے مشترکہ مفادات مضمر ہیں۔
مجھے یقین ہے کہ آج ہماری گفت و شنید سے بھارت اور آسیان خطے کے مستقبل کو مزید مستحکم بنانے کے لیے نئے عزم لیے جائیں گے۔
کنٹری کوآرڈی نیٹر سنگاپور، اگلے صدر لاؤ پی ڈی آر، اور سبھی کے ساتھ،
بھارت کندھے سے کندھا ملا کر کام کرنے کے لیے پابند عہد ہے۔
بہت بہت شکریہ۔
سائنس اور ٹیکنالوجی کی وزارت
سائنسی منتظمین نے تحقیقی تشخیص کو مزید مضبوط بنانے کے طریقوں پر تبادلہ خیال کیا
تمام وزارتوں سے تعلق رکھنے والے سائنسی منتظمین نے ہندوستانی فنڈنگ ایجنسیوں میں تحقیقی تخمینوں کے طور طریقوں پر ایک ورکشاپ میں تحقیقی تشخیص کے طریقوں کو مضبوط اور ہمہ گیر بنانے کے طریقوں پر غور کیا تاکہ ہندوستان کے لیے اہمیت متعلقہ نئے نظریات کی حوصلہ افزائی کی جائے اور نوجوان ہنر مندوں کو مواقع ملیں ۔
تحقیق کا تخمینہ پوری دنیا میں ایک بڑا چیلنج ہے اور دنیا بھر کے ماہرین اس سے نمٹنے کے طریقے تلاش کر رہے ہیں۔ ڈی ایس ٹی سکریٹری ڈاکٹر ایس چندر شیکھر نے کہا کہ‘‘ ہندوستان کو تحقیقی پروجیکٹوں، ان کی دریافتوں اور ملک کے مطابق ہونے والے نتائج کا اندازہ لگانے کا اپنا طریقہ تیار کرنا چاہیے’’۔ انہوں نے اندھی تشخیص کے فوائد پر روشنی ڈالی ۔ جہاں جائزہ لینے والا اس شخص یا انسٹی ٹیوٹ کو جانے بغیر پروجیکٹس کا جائزہ لیتا ہے جس نے تجویز پیش کی ہے۔ ڈاکٹر چندر شیکھر نے جائزہ لینے والوں کو حساس بنانے کے لیے ورکشاپس منعقد کرنے کی ضرورت پر بھی زور دیا۔
ڈپارٹمنٹ آف سائنس اینڈ ٹیکنالوجی کے زیر اہتمام دن بھر کی ورکشاپ کا انعقاد کیا گیا جس میں مختلف سطحوں کے سائنسی منتظمین نے شرکت کی جنہوں نے تحقیقی تشخیص کی موجودہ صورتحال اور بہتری کے لیے اقدامات تجویز کرنے کے لیے سرگرمیوں میں حصہ لیا۔
محکمہ سائنس اور ٹیکنالوجی کے سینئر ایڈوائزر، ڈاکٹر اکھلیش گپتا نے ذمہ دارانہ تحقیق پر زور دیا جس میں جغرافیہ، جنس، وسائل تک رسائی، ادارہ جاتی سہولیات وغیرہ کے لحاظ سے ہندوستان کے وسیع تنوع کو مدنظر رکھا جاتا ہے۔ انہوں نے جائزہ لینے والوں کے ایک موضوعاتی کلب کی ضرورت پر بھی روشنی ڈالی اور جائزہ لینے کے عمل کے معیار کو بہتر بنانے کے لیے جائزہ لینے والوں کو اعزازیہ کی ادائیگی کی۔
ورکشاپ اور پینل ڈسکشن کا اہتمام محکمہ سائنس اور ٹیکنالوجی کے پالیسی کوآرڈینیشن اینڈ پروگرام مینجمنٹ ڈویژن نے محکمہ سائنس اور ٹیکنالوجی پالیسی فیلوز کے ساتھ کیا تھا تاکہ ہندوستان کی فنڈنگ ایجنسیوں کے موجودہ اندرونی اور بیرونی تحقیقی تشخیص کے طریقوں، ان کی طاقتوں اور کمزوریوں، مذاکراتی طور طریقوں اور تحقیقی ماحولیاتی نظام کے اسٹیک ہولڈرز کے ساتھ بات چیت کا استعمال کرتے ہوئے ان کو بہتر بنانے کے طریقے بھی تلاش کئے جائیں۔
سائنس کے منتظمین نے اس بات پر تبادلہ خیال کیا کہ چونکہ تحقیق کی ترجیحات اور چیلنجز وقت کے ساتھ بدل رہے ہیں، اس لیےترغیبات یا مظاہر پر وضع کئے گئے اور بنیادی طور پر یادداشتوں پر استوار خاکوں پر مبنی موجودہ طرز عمل پر نظر ثانی کی ضرورت ہے اور جیسا کہ ہندوستان کی 5ویں ایس ٹی آئی پالیسی کے مسودے کے ذریعہ تجویز کیا گیا ہے، تحقیق کے ایجنڈے کو بہتر بنانے کے لیے از سر نو تیار شدہ تشخیص کے فریم ورک کی ضرورت ہے۔ انہوں نے مزید کہا کہ جہاں دنیا بھر میں ذمہ دار میٹرکس کی تحریک، جیسے لیڈن مینی فیسٹو، ڈی او آر اے اعلامیہ اور اسی طرح تحقیقی تشخیص کے متبادل جامع میٹرکس کے بارے میں بیداری پیدا کرنے میں اہم ہیں، ہندوستان پر مبنی تحقیقی تشخیص کے طور طریقے وقت کی ضرورت ہے۔
ورکشاپ میں ڈی ایس ٹی، شعبہ بائیو ٹیکنالوجی، ارضیاتی سائنسز کی وزارت ، انڈین کونسل فار میڈیکل ریسرچ، کونسل فار سائنٹفک اینڈ انڈسٹریل ریسرچ، سائنس اینڈ انجینئرنگ ریسرچ بورڈ، انڈین کونسل آف ایگریکلچرل ریسرچ اور دیگر سائنسی فنڈنگ ایجنسیوں کے عہدیداروں نے ورکشاپ اور پینل مباحثے میں حصہ لیا۔
عملے، عوامی شکایات اور پنشن کی وزارت
چندریان -3 اور آدتیہ -ایل 1 اگلے 25 برسوں میں بھارت کے امرت کال کی ترقی کے سفر کی قیادت کریں گے: ڈاکٹر جتیندر سنگھ
اسرو اب خلائی مہمات میں ناسا، رسکوسموس وغیرہ کا مقابلہ کرنے کی صلاحیت رکھتا ہے: ڈاکٹر جتیندر سنگھ
اس دور کو صحیح طور پر ’مودی دور‘ کہا جاتا ہے اور دنیا نے وزیر اعظم مودی کو ان کے ترقی پسند پالیسی فیصلوں کے لیے سراہا ہے، چندریان -3 اور آدتیہ -ایل 1 اس کے نتائج ہیں: ڈاکٹر جتیندر سنگھ
مرکزی وزیر مملکت  سائنس و ٹکنالوجی پی ایم او، پرسنل، عوامی شکایات، پنشن، جوہری توانائی اور خلائی امور کے وزیر مملکت ڈاکٹر جتیندر سنگھ نے آج کہا کہ چندریان-3 اور آدتیہ اگلے 25 برسوں میں بھارت کے امرت کال کی ترقی کے سفر کی قیادت کریں گے۔
ڈاکٹر جتیندر سنگھ نے یہ بات ضلع ادھم پور کی ٹیکری ون بی پنچایت میں ’میری ماٹی میرا دیش‘ مہم کا آغاز کرتے ہوئے کہی جو ملک بھر میں شروع ہونے والی امرت کیلاش یاترا کا آغاز ہے جس میں مادر وطن کی خوشحالی میں عوام کی شرکت کی علامت کے طور پر ہر گھر سے مٹی اور چاول جمع کرنا شامل ہے۔
افتتاح کے موقع پر ڈاکٹر جتیندر سنگھ نے کہا کہ بھارت کے حالیہ خلائی کمالات صرف وزیر اعظم جناب نریندر مودی کی قیادت میں ہی ممکن ہوئے ہیں جنہوں نے پبلک پرائیویٹ پارٹنرشپ ماڈل کے ذریعہ بھارت کے خلائی شعبے کے لیے نئی راہیں کھولیں اور اب بھارت کے خلائی شعبے کے لیے ’آسمان حد نہیں ہے‘ کا نظریہ سچ بن گیا ہے۔
ڈاکٹر جتیندر سنگھ نے کہا کہ گزشتہ نو برسوں میں بھارت کے خلائی سفر میں زبردست چھلانگ دیکھی گئی ہے ، جس سے بھارت ناسا ، رسکوسموس وغیرہ کے برابر کھڑا ہوا ہے جو اب خلائی مہمات کے لیے اسرو کے ساتھ تعاون کر رہے ہیں۔
ڈاکٹر جتیندر سنگھ نے کہا کہ محدود وسائل کے باوجود بھارت نے اپنے انسانی وسائل اور انسانی صلاحیتوں کے لحاظ سے دنیا کے سامنے جس بالادستی کا مظاہرہ کیا ہے اس نے بھارت کو ایک فرنٹ لائن قوم اور سائنسی و اقتصادی طاقت کے طور پر پیش کیا ہے۔
ڈاکٹر جتیندر سنگھ نے مزید کہا کہ پوری دنیا اس سب کا سہرا وزیر اعظم مودی کو دیتی ہے جنہوں نے کئی ترقی پسند پالیسی فیصلے کیے ہیں جن میں تمام اسٹیک ہولڈروں کو یکجا کرکے اجتماعی تعاون کے ساتھ مشترکہ کوشش کرنا شامل ہے۔
تقریب کے دوران ڈاکٹر جتیندر سنگھ نے لوگوں پر زور دیا کہ وہ امرت کیلاش یاترا میں حصہ لیں، ’پنچ پران‘ کا عہد کریں، بھارت کی ترقی اور ترقی کے لیے عہد کریں تاکہ بھارت 2047 میں اپنے عروج پر پہنچ سکے۔
علاقے کے پی آر آئی نمائندوں کے علاوہ اس تقریب سے ڈی ڈی سی چیرپرسن جناب لال چند اور اودھم پور کی ڈپٹی کمشنر سلونی رائے نے بھی خطاب کیا۔
قبائیلی امور کی وزارت
ٹرائیفوڈ کے تحت قبائلی علاقوں جگدل پور اور رائے گڑھ میں ٹرٹیری ویلیو ایڈیشن مراکز قائم کئے جارہے ہیں
نئی دہلی ،19جولائی، 2021
وزارت قبائلی امور کے تحت قبائلی مصنوعات کو بازار میں پیش کرنے کے لئے قبائلی کو آپریٹیو مارکیٹنگ ڈولپمنٹ فیڈریشن آف انڈیا لیمیٹیڈ کا اپنا ای کامرس ویب پورٹل ڈبلیو ڈبلیو ڈبلیو ڈاٹ ٹرائیبس انڈیا ڈاٹ کوم ہے۔یہ سبھی بڑے ای کامرس پورٹل جیسے ایمازون،اسنیپ ڈیل ،فلپ کارٹ،پے ٹی ایم اور جیم پر بھی موجود ہے۔ٹرائیفوڈ اسکیم خوراک کی فراہمی اور قبائلی امور کی وزارت اور ٹرائیفیڈ کی مشترکہ پہل ہے ۔اس اسکیم کے تحت ،ٹرٹیری ویلیو ایڈیشن مراکز ٹرائیفیڈ کے ذریعہ چھتیس گڑھ کے جگدل پور اور مہاراشٹر کے رائے گڑھ میں تقریباً 11کروڑ روپے کی لاگت سے قائم کئے گئے ہیں۔
یہ معلومات آج لوک سبھا میں ایک سوال کے جواب میں قبائلی امور کی وزیر مملکت محترمہ رینوکا سنگھ سروتا نے دی ۔
ش ح ۔ا م۔رب۔
U:6726
(Visitor Counter : 101
صحت اور خاندانی بہبود کی وزارت
مکمل طور پر ویکسین لگوانے والے افراد کی تعداد پہلی بار جزوی طور پر ویکسین لینے والوں کی آبادی سے زیادہ ہے: ڈاکٹر منسکھ منڈاویہ
”یہ کامیابی عوام کے حکومت پر بھروسہ اور ’جن بھاگیداری‘ اور ’ہر گھر دستک‘ مہم کی وجہ سے ہی ممکن ہوئی ہے“
مرکزی وزیر صحت نے یقین دلایا کہ ملک میں ویکسین کی خوراک کی کوئی کمی نہیں ہوگی، لوگوں سے دوسری خوراک لینے کے لیے آگے آنے کی اپیل کی
ملک میں مکمل طور پر ویکسین لگائے جانے والے افراد کی تعداد پہلی بار جزوی طور پر ویکسین لگائے جانے والے افراد کی تعداد سے تجاوز کر گئی ہے۔ یہ کامیابی وزیر اعظم کی ’جن بھاگیداری‘، حکومت پر عوام کے اعتماد اور جاری ’ہر گھر دستک‘ مہم کی وجہ سے ممکن ہوئی ہے۔ اس مہم کو ملک کے مختلف حصوں سے لوگوں کی جانب سے زبردست ردعمل ملا ہے۔ یہ جانکاری آج صحت اور خاندانی بہبود کے مرکزی وزیر ڈاکٹر منسکھ منڈاویہ نے دی۔
ملک بھر میں ویکسین کی کوریج کی ایک اہم کامیابی میں، پہلی بار، دونوں ویکسین حاصل کرنے والے افراد کی تعداد ان لوگوں سے تجاوز کر گئی ہے جنھیں ویکسین کی صرف ایک خوراک دی گئی ہے۔ گزشتہ 24 گھنٹوں میں ویکسین کی 67,82,042 خوراکیں دیے جانے کے ساتھ، آج صبح 7 بجے تک کی آخری رپورٹ کے مطابق ملک میں کل 113.68 کروڑ  ویکسین لگائی گئی ہیں۔ یہ کامیابی 1,16,73,459 سیشنز کے ذریعے حاصل کی گئی ہے۔ جن میں سے 75,57,24,081 ویکسین پہلی خوراک کے طور پر اور 38,11,55,604 ویکسین دوسری خوراک کے طور پر دی گئی ہے۔ اس طرح، مکمل طور پر ویکسین لگانے والے افراد کی تعداد  ان لوگوں سے زیادہ ہے جنھیں صرف ایک خوراک  دی گئی ہے۔
مرکزی وزیر صحت نے یقین ظاہر کیا کہ ایک ماہ تک جاری رہنے والی ’ہر گھر دستک‘ مہم کے اختتام تک ملک ہر ہندوستانی کو ویکسین لگانے کا ہدف حاصل کر لے گا۔ ویکسینیشن کے ذریعے کووڈ-19 سے ہر شہری کو بچانے کے لیے حکومت ہند کی ثابت قدم سیاسی عزم نے 16 جنوری 2021 کو شروع ہونے کے بعد سے ملک گیر کووڈ-19 ویکسینیشن مہم میں کئی اہم کامیابیاں حاصل کی ہیں۔ ڈاکٹر منڈاویہ نے کہا کہ قوم نے 21 اکتوبر 2021 کو ہم وطنوں کو 100 کروڑ خوراکیں دینے کا اعزاز حاصل کیا تھا۔
مرکزی وزیر صحت نے کہا کہ ایک ماہ تک چلنے والی ’ہر گھر دستک‘ ویکسینیشن مہم کا مقصد اس بات کو یقینی بنانا ہے کہ کووڈ ویکسین کی پہلی خوراک تمام بالغ آبادی کو دی جائے، جب کہ جن لوگوں کو پہلے ویکسین لگائی گئی ہے ان کو ویکسین کی دوسری خوراک لگانے کی ترغیب دی جائے۔ ہیلتھ ورکرز ملک بھر میں اہل افراد کے گھر گھر جا کر ویکسین کا انعقاد کر رہے ہیں۔ ان اضلاع پر خصوصی توجہ دی جا رہی ہے جہاں 50 فیصد سے کم آبادی کو ویکسین لگائی گئی ہیں۔
مرکزی وزیر صحت نے یہ بھی یقین دلایا کہ ملک میں انسداد کووڈ ویکسین کی کوئی کمی نہیں ہے۔ ڈاکٹر منڈاویہ نے لوگوں سے کہا کہ وہ دوسری خوراک کے لیے آگے آئیں اور اپنے خاندان اور برادری کے افراد کو دونوں ویکسین لگوانے کی ترغیب دیں۔
سماجی انصاف اور تفویض اختیارات کی وزارت
آر سی آئی رجسٹرڈ پیشوں کے لیے ‘‘ این آئی ای پی ڈی انڈین ٹیسٹ آف انٹیلی جنس’’ پر سی آر ای تربیتی پروگرام کے پہلے بیچ کا افتتاح
آر سی آئی رجسٹرڈ پیشوں کے لیے ‘‘ این آئی ای پی ڈی انڈین ٹسٹ آف انٹیلی جنس’’ پر سی آر ای تربیتی پروگرام کے پہلے بیچ کا افتتاح جناب راجیش اگروال، سکریٹری، ڈی ای پی ڈبلیو ڈی، ایم ایس جے اینڈ ای، حکومت ہند نے جناب راجیو شرما، جوائنٹ سکریٹری، ڈی ای پی ڈبلیو ڈی، ایم ایس جے اینڈ ای، حکومت ہند کی موجودگی میں کیا۔ جناب بی وی رام کمار، ڈائریکٹر، این آئی ای پی ا ٓئی ڈی نے تمام شرکا کا خیرمقدم کیا، جو مختصر نوٹس پر آٹھ ریاستوں سےاس میں شامل ہوئے۔ ڈی ای پی ڈبلیو ڈی کےسکریٹری نے دیسی ٹیسٹ تیار کرنے کے لیے این آئی ای پی آئی ڈی ٹیم کی تعریف کی جو کہ وقت کی ضرورت ہے۔ انہوں نے اعلان کیا کہ ٹیسٹ کی منظوری ڈی جی ایچ ایس نے دی ہے اور اسے معذوری کا سرٹیفکیٹ جاری کرنے کے لیے ایک اضافی ٹیسٹ کے طور پر شامل کیا گیا ہے۔
انہوں نے بتایا کہ این آئی ای پی آئی ڈی انڈین ٹیسٹ آف انٹیلی جنس کا استعمال کرتے ہوئے پہلا معذوری کا سرٹیفکیٹ اوریو ڈی آئی ڈی کارڈ اکتوبر 2023 کے پہلے ہفتے میں جاری کیا جائے گا۔ میٹنگ میں یہ بھی اعلان کیا گیا کہ سارک ممالک کے شرکاء کے لیے این آئی ای پی آئی ڈی انڈین ٹیسٹ آف انٹیلی جنس اور انڈین اسکیل فار اسسمنٹ آف آٹزم  پر نومبر اور دسمبرمیں دو بین الاقوامی تربیتی پروگرام منعقد کیے جائیں گے۔
اپنے خطاب کے دوران، جناب راجیو شرما، جوائنٹ سکریٹری اور چیئرپرسن ای سی نے بتایا کہ اس ٹیسٹ کا ہندی اور دیگر مقامی زبانوں میں بہت جلد ترجمہ کیا جائے گا۔ یہ بھی اعلان کیا گیا کہ ورکشاپس کی اگلی سیریز میں این آئیز ، ڈی ڈی آر سیز، سی ڈی ای آئی سیز اور ڈسٹرکٹ میڈیکل بورڈز کے عملے کی تربیت پر توجہ مرکوز کی جائے گی تاکہ آر سی آئی رجسٹرڈ بحالی/طبی ماہر نفسیات کو معذوری کا سرٹیفکیٹ جاری کرنے کے لیے اس ٹیسٹ کو استعمال کرنے کی تربیت دی جاسکے۔ یہ اعلان کیا گیا کہ این آئی ای پی آئی ڈی انڈین ٹیسٹ آف انٹیلی جنس کو پیٹنٹ کیا جائے گا اور پیشہ ور افراد پر بوجھ کو کم کرنے کے لیے اسے اوپن سورس کے طور پر رکھا جائے گا کیونکہ موجودہ بین الاقوامی آلات کی قیمت بہت زیادہ ہے۔ محکمہ اڈاپٹیوبہیویئر اسسمنٹ اسکیل اور ایس ایل ڈی ٹول پر ایک پروجیکٹ بھی شروع کرنے جا رہا ہے جسے ہندوستانی آبادی کے مطابق تیار اور معیاری بنایا جائے گا۔
ڈاکٹر سروج آریہ، پرنسپل پروجیکٹ ایڈوائزر برائے این آئی ای پی آئی ڈی انڈین ٹیسٹ آف انٹیلی جنس نے پیشہ ور افراد پر زور دیا ہے کہ وہ آئی کیو کی تشخیص میں اخلاقی طور طریقوں پر عمل کریں۔ جناب بی وی رام کمار، ڈائریکٹر، این آئی ای پی آئی ڈی نے یقین دلایا ہے کہ زیادہ سے زیادہ پیشہ ور افراد تک پہنچنے کے لیے علاقائی تربیتی ورکشاپس کا انعقاد کیا جائے گا۔
میٹنگ کا اختتام ڈاکٹر آر شلپا منوگنا، آر اینڈ ڈی کوآرڈینیٹر، این آئی ای پی آئی ڈی کے شکریہ کے ساتھ ہوا۔
کوئلے کی وزارت
بی سی سی ایل،کوئیلےکی وزارت نے آزادی کا امرت مہوتسو تقریبات کے حصے کے طور پرکوویڈ -19 ٹیکہ کاری کا اہتمام کیا
ملک گیر آزادی کا امرت مہوتسو تقریبات کے تحت بھارت کوکنگ کول لیمٹڈ بی سی سی ایل جو کوئیلے کی وزارت کے تحت ایک منی رتنا کمپنی نے کوویڈ-19 کے خلاف ٹیکہ کاری کی ایک خصوصی مہم کا اہتمام کیا ہے ۔یہ ٹیکہ کاری مہم جگ جیون نگر دھنباد کے مارشئیل آرٹس کے امبیڈ کر اسکول میں منعقد ہوئی ۔اس مہم سے ایک بڑی تعداد خصوصاً بی سی سی ایل کے 250 صفائی کرمچاریوں کو فائدہ پہنچا۔انہیں کووی شیلڈ کی پہلی خوراک دی گئی۔
صفائی کرمچاری شروع سے ہی کوویڈ-19 کے خلاف بی سی سی ایل کی لڑائی میں ریڑھ کی ہڈی ثابت ہوئے ہیں۔ ان کی لگاتار اور جاں فشانی اور سخت کوششوں کے ساتھ ہی بی سی سی ایل اپنے کوویڈ اسپتالوں ،قرنطینہ سینٹروں،دفاتر،کان کنی اور کالونیوں میں بلا رکاوٹ خدمات فراہم کرتا رہا ہے۔جن لوگوں نے پہلا ڈوز لیا ہے انہیں ایک انوولپ جاری کیا گیا ہے،جس میں ایک ہینڈ سینٹائزر اور دوبارہ استعمال کے قابل کورٹن کا ماسک شامل ہے ۔کل 300 ہینڈ سینٹائزرس اور فیس ماسک اس موقع پر تقسیم کئے گئے۔
کامرس اور صنعت کی وزارتہ
ڈی پی آئی آئی ٹی نے ریاستوں کے اسٹارٹ اپ پروگراموں کا دوسرا ایڈیشن جاری کیا
نئیدہلی۔20؍فروری۔ڈپارٹمنٹ آف پروموشن آف انڈسٹری اینڈ انٹرنل ٹریڈ  نے 2018 میں ریاستوں کی اسٹارٹ اپ درجہ بندی کے پہلے کامیاب اجراء کے بعد سال 2019 کے لئے اسٹارٹ اپ میں ریاستوں کی درجہ بندی کے دوسرے ایڈیشن کا اجراء کیا۔ پہلے دور میں 27 ریاستوں اور مرکز کے زیر انتظام تین علاقوں نے شرکت کی تھی۔ اسٹارٹ اپ درجہ بندی کے نظام کا مقصد اسٹارٹ اپ کی امداد وحمایت کیلئے ایک ٹھوس ماحولیاتی نظام تیار کرنے کے کام میں ریاستوں/ مرکز کے زیر انتظام علاقوں کی درجہ بندی کا تعین کرنا ہے۔ یہ نظام ایک دوسرے کے طریقوں پر کام کرنے ، شناخت کرنے اور ایک دوسرے کے طریقے سیکھنے کے لئے ریاستوں اور مرکز کے زیر انتظام علاقوں کی حوصلہ افزائی بھی کرتا ہے۔
سال 2019 کے درجہ بندی فریم ورک میں 7 ستون اور تین عملی نکات شامل ہیں۔ یہ سات ستون ادارہ جاتی حمایت ، ضابطوں کی سہل کاری ، عوامی خریداری کی سہل کاری اور رابطہ کاری کے میدان میں ریاستی سرکاروں / مرکز کے زیر انتظام علاقوں کی کوششیں کی اندازہ کاری کریں گے۔ اس درجہ بندی کا مقصد یکم مئی 2018 سے 30 جون 2019 تک کے وقفہ اندازہ کاری کے دوران ریاستی سرکاروں / مرکز کے زیر انتظام علاقوں کے ذریعے کیے جانے والے اقدامات کی اندازہ کاری کرنا ہے۔
ڈی پی آئی آئی ٹی نے ریاستی سرکاروں اور مرکز کے زیرانتظام علاقوں کی سرکاروں کے ساتھ متعدد ادوار کی مشاورت کے بعد ایک فریم ورک تیار کیا ہے اس فریم ورک نے گزشتہ برس کے مقابلے میں کہیں بہتر طور پر اسٹارٹ اپس سے فیڈ بیک حاصل کرنے پر واضح طور پر زور دیا ہے اور اس کام میں اسٹارٹ اپ ایکوسسٹم کے دیگر اہم شراکت داروں کو شامل کیا جانا ہے۔ ریاستیں اور مرکز کے زیرانتظام علاقے اسٹارٹ اپ رینکنگ ڈیش بورڈ پر اپنی جانب سے اصلاحات پیش کریں گے جس کی ویب سائٹ درج ذیل ہے: www.startupindia.gov.in.
اس کے ساتھ ہی ڈپارٹمنٹ آف پروموشن آف انڈسٹری اینڈ انٹرنل ٹریڈ کی ایک تجویز یہ بھی ہے کہ درجہ بندی کے فریم ورک کے سات ستونوں میں ریاستوں / مرکز کے زیر انتظام علاقوں کی مثالی کارکردگی کا اعتراف کیا جائے۔ ڈی پی آئی آئی ٹی کی جانب سے 2019 کی درجہ بندی کے جزوکی حیثیت سے ریاستی سرکاروں / مرکز کے زیرانتظام علاقوں کی سرکاروں کے جدت طراز اسٹارٹ اپ پروگراموں کا اعتراف کیا جائیگا۔
سال 2018 میں درجہ بندی کے فریم ورک کے آغاز کے ساتھ مرکزی سرکاروں / مرکز کے زیرانتظام علاقوں کی سرکاروں نے فعال ہوتے ہوئے پورے ملک میں اسٹارٹ اپ تحریک کو مزید فروغ دینے کی کوشش کی ہے۔ اب تک 25 ریاستوں اور مرکز کے زیرانتظام علاقوں نے اپنی اہم اسٹارٹ اپ پالیسیاں پیش کی ہیں تاکہ اپنے اپنے میدان میں اسٹارٹ اپس کو ترغیب دی جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-1107
(Visitor Counter : 49